stanford-oval/wikipedia huggingface dataset:
ดรีมเจอร์นีย์

| --- | --- |
คอนเสิร์ตแบบเบิร์ดเบิร์ดโชว์โดยธงไชย แมคอินไตย์
คอนเสิร์ตแบบเบิร์ดเบิร์ด ครั้งที่ 11 ปี 2561
สถานที่จัด: อิมแพ็ค อารีน่า เมืองทองธานี
วันที่: 16-18, 24, 25 พฤศจิกายน พ.ศ. 2561 (รอบปกติ) 23-24 มีนาคม พ.ศ. 2562 (รอบรีสเตจ)
จำนวนรอบแสดง: 7 รอบ (รอบปกติ 5 รอบ, รอบรีสเตจ 2 รอบ)
ทีมโปรดิวเซอร์: บริษัท จีเอ็มเอ็ม แกรมมี่ จำกัด (มหาชน)
ดรีมเจอร์นีย์ (อังกฤษ: Dream Journey) เป็นคอนเสิร์ตแบบเบิร์ดเบิร์ดโชว์ของ ธงไชย แมคอินไตย์ จัดแสดงครั้งที่ 11 ในปี พ.ศ. 2561 เป็นปีที่ 32 นับจากคอนเสิร์ตแบบเบิร์ดเบิร์ดโชว์ครั้งแรก โดยจัดที่ อิมแพ็ค อารีน่า เมืองทองธานี จำนวนรวม 5 รอบ ซึ่งบัตรการแสดงจำหน่ายหมดทุกที่นั่ง ผู้ชม 50,000 คน และมีการเปิดรอบรีสเตจอีก 2 รอบการแสดงในเดือนมีนาคม 2562 รวมแล้ว 7 รอบการแสดง
ในการแสดงคอนเสิร์ตครั้งนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทอดพระเนตรเป็นการส่วนพระองค์ เมื่อวันที่ 24 พฤศจิกายน โดยก่อนหน้านั้นในรอบวันที่ 17 พฤศจิกายน ทูลกระหม่อมหญิงอุบลรัตนราชกัญญา สิริวัฒนาพรรณวดี ก็ได้เสด็จพระดำเนินทอดพระเนตรเป็นการส่วนพระองค์ด้วยเช่นกัน
ดีวีดีบันทึกการแสดงสด วางจำหน่ายเมื่อวันที่ 4 เมษายน พ.ศ. 2562
บทเพลงในคอนเสิร์ต และโชว์ > คอนเสิร์ตแบบเบิร์ดเบิร์ดโชว์ 2018

รอบ 17 - 18 ,24 - 25 พฤศจิกายน 2561
| 0 | 1 | 2 | 3 |
| --- | --- | --- | --- |
| ลำดับ | เพลง | ผู้ร้อง & แขกรับเชิญ | รูปแบบ |
| 1 | มีแต่คิดถึง + กว่าจักรวาล | เบิร์ด | เพลงเปิดตัว |
| 2 | บูมเมอแรง 2018 | เบิร์ด | ร้อง เต้น |
| 3 | คืนนี้ไม่เหมือนคืนนั้น + ภารตี + ครั้งเดียวคงไม่พอ + ลองซิจ๊ะ | เบิร์ด | Medley dance |
| 4 | ซ่อมได้ | เบิร์ด | ร้อง เต้น |
| 5 | สบาย สบาย + Okay (A cappella) | เบิร์ด | ร้องประสานเสียง + เต้น |
| 6 | หมอกหรือควัน | เบิร์ด | ร้อง + ภาษามือ |
| 7 | ชีวิตลิขิตเอง + สิ้นสุดคือจุดเริ่มต้น + เธอ...ผู้ไม่แพ้ | เบิร์ด & ป๊อบ ปองกูล & โอ๊ต ปราโมทย์ | สนทนาหน้าม่าน + Medley เพลงให้กำลังใจ |
| 8 | ขอจันทร์ | ป๊อบ ปองกูล & โอ๊ต ปราโมทย์ | สนทนาหน้าม่าน + ร้อง |
| 9 | รัก | เบิร์ด & ปราง กัญญ์ณรัณ | แสดงละครสั้น + โชว์ไวโอลิน ร้อง เต้น |
| 10 | แก้วตา - แก้วโตว | เบิร์ด | ร้อง เต้น |
| 11 | ขันหมากระทึกใจ + โอ้ละหนอ...My Love | เบิร์ด | ร้อง เต้น บนรถตุ๊กตุ๊กวิ่งรอบฮอล |
| 12 | ลอยกระทง | เบิร์ด | ร้อง รำ |
| 13 | หมั่นคอยดูแลและรักษาดวงใจ + อย่าต่อรองหัวใจ + ก้อนหินกับนาฬิกา + ก็เลิกกันแล้ว  + เงียบๆ คนเดียว + คนไม่มีแฟน + ไม่แข่งยิ่งแพ้ + ผิดตรงไหน + เหนื่อยไหม + ถ่านไฟเก่า + ทำไมต้องเธอ + เล่าสู่กันฟัง | เบิร์ด | Medley ดาวโอเกะ |
| 14 | จับมือกันไว้ + รักหนักแน่น | เบิร์ด & นักวอลเล่ย์บอลทีมชาติไทย | พูดคุยกับแขกรับเชิญ ร้อง |
| 15 | อย่าทำอย่างนี้ไม่ว่ากับใคร...เข้าใจไหม + ขอบใจจริง ๆ | ป๊อบ ปองกูล & โอ๊ต ปราโมทย์ | สนทนาหน้าม่าน ร้อง เต้น ทำดนตรีเป็นแนว EDM |
| 16 | พริกขี้หนู + คู่กัด | เบิร์ด | ร้อง เต้น |
| 17 | รักกันมั้ย + คุกกี้เสี่ยงทาย (Piano Version) | เบิร์ด & แต้ว ณฐพร | ร้อง เต้น |
| 18 | คุกกี้เสี่ยงทาย | BNK48 & เบิร์ด | ร้อง เต้น |
| 19 | หยดน้ำ | BNK48 | ร้องประสานเสียง |
| 20 | แฟนจ๋า | เบิร์ด & จินตหรา & นัท มีเรีย & แคทรียา & BNK48 | ร้อง เต้น |
| 21 | เรามา Sing + ให้ท่า | เบิร์ด | ร้อง เต้น |
| 22 | ชาติก่อนมาลี...ชาตินี้แครอล | เบิร์ด & ปราง กัญญ์ณรัณ | ร้อง เต้น |
| 23 | Too Much So Much Very Much | เบิร์ด & รวมศิลปิน | ร้อง เต้น |
| 24 | ความสุข ความทรงจำ ไม่มีที่สิ้นสุด | เบิร์ด | เพลงปิดท้ายคอนเสิร์ต |
บทเพลงในคอนเสิร์ต และโชว์ > คอนเสิร์ตแบบเบิร์ดเบิร์ดโชว์ 2019 The Return Of BBB#11 (Restage)

รอบ 23 - 24 มีนาคม 2562
| 0 | 1 | 2 | 3 |
| --- | --- | --- | --- |
| ลำดับ | เพลง | ผู้ร้อง & แขกรับเชิญ | รูปแบบ |
| 1 | มีแต่คิดถึง + กว่าจักรวาล | เบิร์ด | เพลงเปิดตัว |
| 2 | บูมเมอแรง 2018 | เบิร์ด | ร้อง เต้น |
| 3 | คืนนี้ไม่เหมือนคืนนั้น + ภารตี + ครั้งเดียวคงไม่พอ + ลองซิจ๊ะ | เบิร์ด | Medley Dance |
| 4 | ซ่อมได้ | เบิร์ด | ร้อง เต้น |
| 5 | สบาย สบาย + Okay (A cappella) | เบิร์ด | ร้องประสานเสียง + เต้น |
| 6 | หมอกหรือควัน | เบิร์ด | ร้อง + ภาษามือ |
| 7 | ชีวิตลิขิตเอง + สิ้นสุดคือจุดเริ่มต้น + เธอ...ผู้ไม่แพ้ | เบิร์ด & ป๊อบ ปองกูล & โอ๊ต ปราโมทย์ | สนทนาหน้าม่าน + Medley เพลงให้กำลังใจ |
| 8 | ขอจันทร์ | ป๊อบ ปองกูล & โอ๊ด ปราโมทย์ | สนทนาหน้าม่าน + ร้อง |
| 9 | รัก | เบิร์ด & ปราง กัญญ์ณรัณ | แสดงละครสั้น + โชว์ไวโอลิน ร้อง เต้น |
| 10 | แก้วตา - แก้วโตว | เบิร์ด | ร้อง เต้น |
| 11 | ขันหมากระทึกใจ + โอ้ละหนอ...My Love | เบิร์ด | ร้อง เต้น บนรถตุ๊กตุ๊กวิ่งรอบฮอล |
| 12 | รำวงเริงสงกรานต์ + ปีใหม่ไทย | เบิร์ด | ร้อง เต้น + ฉีดไอน้ำรอบฮอล |
| 13 | หมั่นคอยดูแลและรักษาดวงใจ + อย่าต่อรองหัวใจ + อย่าทำอย่างนี้ไม่ว่ากับใคร...เข้าใจไหม + อย่ารักกันเลย + เงียบๆ คนเดียว + คนไม่มีแฟน + ไม่แข่งยิ่งแพ้ + ผิดตรงไหน  + เหนื่อยไหม + ถ่านไฟเก่า + ทำไมต้องเธอ + เล่าสู่กันฟัง | เบิร์ด | Medley ดาวโอเกะ |
| 14 | จับมือกันไว้ + รักหนักแน่น | เบิร์ด & นักฟุตบอลทีมชาติไทย | พูดคุยกับแขกรับเชิญ ร้อง |
| 15 | อย่าทำอย่างนี้ไม่ว่ากับใคร...เข้าใจไหม + ขอบใจจริง ๆ | ป๊อบ ปองกูล & โอ๊ต ปราโมทย์ | สนทนาหน้าม่าน ร้อง เต้น ทำดนตรีเป็นแนว EDM |
| 16 | พริกขี้หนู + คู่กัด | เบิร์ด | ร้อง เต้น |
| 17 | รักกันมั้ย + คุกกี้เสี่ยงทาย (Piano Version) | เบิร์ด & แต้ว ณฐพร | ร้อง เต้น |
| 18 | คุกกี้เสี่ยงทาย | BNK48 & เบิร์ด | ร้อง เต้น |
| 19 | หยดน้ำ | BNK48 | ร้องประสานเสียง |
| 20 | แฟนจ๋า | เบิร์ด & จินตหรา & นัท มีเรีย & แคทรียา & BNK48 | ร้อง เต้น |
| 21 | อย่าทำ อย่าทำ + O.K. นะคะ + เต่างอย | จินตหรา & นัท มีเรีย & แคทรียา | Medley แฟนจ๋า The Original Dance |
| 22 | มาทำไม | เบิร์ด & BNK48 | ร้อง เต้น |
| 23 | ชาติก่อนมาลี...ชาตินี้แครอล | เบิร์ด & ปราง กัญญ์ณรัณ & แต้ว ณฐพร | ร้อง เต้น |
| 24 | Too Much So Much Very Much | เบิร์ด & รวมศิลปิน | ร้อง เต้น |
| 25 | ความสุข ความทรงจำ ไม่มีที่สิ้นสุด | เบิร์ด | เพลงปิดท้ายคอนเสิร์ต |
กิจกรรม

จีเอ็มเอ็ม แกรมมี่ จัดทำมิวสิกวีดีโอ “บูมเมอแรง 2018” เวอร์ชันใหม่ โดยประมวลภาพของผู้ร่วมกิจกรรมหลายพันคนที่ส่งภาพในลักษณ์ครอบศีรษะด้วยแก้วเหมือนโปสเตอร์ของธงไชยในคอนเสิร์ตแบบเบิร์ดเบิร์ด ครั้งที่ 11
อุปสรรค

4 มิถุนายน 2561 เว็บไซต์จำหน่ายบัตรล่วงหน้า จีเอ็มเอ็ม ไลฟ์ ประกาศยุติการจำหน่ายบัตรคอนเสิร์ตแบบเบิร์ดเบิร์ด ครั้งที่ 11 เนื่องจากเว็บไซต์ล่ม
ทฤษฎีสมคบคิดเรื่องฮะลาล

แสตมป์รับรองฮะลาลบนแพ็กเกจซาลามีเยอรมนี
ทฤษฎีสมคบคิดเรื่องฮะลาลมีความเกี่ยวข้องกับทฤษฎีสมคบคิดและเรื่องหลอกลวงที่สร้างความกลัวต่ออิสลามเกี่ยวกับการรับรองฮะลาลในผลิตภัณฑ์ เช่น อาหาร เครื่องดื่ม และเครื่องสำอาง ข้ออ้างที่มักเกิดขึ้น ได้แก่ การขายสินค้าที่ได้รับการรับรองฮะลาลในร้านค้าเป็นจุดเริ่มต้นของการก่อการร้ายหรือสถาบันกฎหมายชะรีอะฮ์ในประเทศที่ไม่ใช่มุสลิม ค่าธรรมเนียมที่บริษัทจ่ายเพื่อรับรองฮาลาลเป็นทุนแก่การก่อการร้ายอิสลาม การฆ่าสัตว์แบบฮะลาลเพื่อเอาเนื้อนั้นโหดร้าย ไม่ถูกสุขอนามัย หรือเป็นการบูชายัญสัตว์ และอื่น ๆ การเผยแพร่ข้ออ้างเหล่านี้ทำให้เกิดการบอยคอตและการรณรงค์คุกคามต่อธุรกิจที่ขายผลิตภัณฑ์ที่ผ่านการรับรองฮาลาล โดยเฉพาะอย่างยิ่งในออสเตรเลียและอินเดีย แม้ว่าขบวนการต่อต้านฮะลาลก็ปรากฏในเดนมาร์ก, ฝรั่งเศส, แคนาดา, นิวซีแลนด์, สหราชอาณาจักร และสหรัฐด้วย
ภูมิหลัง

ฮะลาลในภาษาอาหรับแปลว่า "ได้รับอนุญาต" ในภาษาอังกฤษ ซึ่งตรงกันข้ามกับ ฮะรอม ("ต้องห้าม") โดยใช้ระบุสิ่งของที่มุสลิมสามารถปฏิบัติหรือบริโภคได้ (รวมถึงแต่ไม่จำกัดเพียงอาหาร) ตามความสอดคล้องกับอัลกุรอาน กฎเกี่ยวกับอาหารอิสลามกำหนดให้รายการอาหารต้องไม่มีหมูหรือแอลกอฮอล์ และสัตว์ที่ฮะลาลต้องเชือดโดยมุสลิม โดยคนเชือดต้องกล่าว"พระนามของอัลลอฮ์"ก่อนจะรีบกรีดคอสัตว์ด้วยมีดคม ๆ จนเลือดไหลออกหมด ในประเทศส่วนใหญ่ที่มีประชากรมุสลิมส่วนใหญ่ หน่วยงานกฎหมายเป็นผู้ให้การรับรองผลิตภัณฑ์ฮะลาล ส่วนประเทศอื่น ๆ บริษัทต่าง ๆ เป็นผู้จัดซื้อโดยสมัครใจ และออกโดยองค์กรที่ไม่ใช่ภาครัฐ โดยคิดค่าธรรมเนียมรายปี
ดูเพิ่ม

ทฤษฎีสมคบคิดเรื่องภาษีโคเชอร์
อาการกลัวอิสลามในประเทศออสเตรเลีย
ความรุนแรงต่อมุสลิมในประเทศอินเดีย
กิมสวน

| กิมสวน (จิน เสฺวียน) |
| --- | --- |
金旋

เจ้าเมืองบุเหลง (武陵太守) (ในสมัยเล่าเปียวจนถึง ค.ศ. 208)
ดำรงตำแหน่ง ?–209
กษัตริย์: พระเจ้าเหี้ยนเต้
หัวหน้ารัฐบาล: โจโฉ (208–209)
 
ข้อมูลส่วนบุคคล
เกิด: ไม่ทราบ ซีอาน มณฑลส่านซี
เสียชีวิต: ค.ศ. 209 ฉางเต๋อ มณฑลหูหนาน
บุตร: กิมหัน
ญาติ: จิน มี่ตี (บรรพบุรุษ)
อาชีพ: ข้าราชการ, ขุนศึก
ชื่อรอง: ยฺเหวียนจี (元機)

กิมสวน (เสียชีวิต ค.ศ. 209) มีชื่อในสำเนียงจีนกลางว่า จิน เสฺวียน (จีน: 金旋; พินอิน: Jīn Xuán; เวด-ไจลส์: Chin Hsüan) มีชื่อรองว่า ยฺเหวียนจี  (จีน: 元機; พินอิน: Yuánjī; เวด-ไจลส์: Yüan-chi) เป็นตัวละครในวรรณกรรมอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นขุนศึกในปลายยุคราชวงศ์ฮั่นตะวันออก เป็นเจ้าเมืองบุเหลงซึ่งเป็นหัวเมืองหนึ่งในแคว้นเกงจิ๋ว
ประวัติ

กิมสวนสืบเชื้อสายมาจากกิมมี่ตี (金日磾 จินมี่ตี) เป็นชาวเมืองเกงเตียว (京兆郡 จิงเจ้าจฺวิ้น ปัจจุบันอยู่บริเวณเมืองซีอาน มณฑลส่านซี) กิมสวนได้รับตำแหน่งที่ราชสำนักฮั่นแต่งตั้งให้หลายตำแหน่ง ได้แก่ หฺวางหมินชื่อหลาง (黃門侍郎) อี้หลาง (議郎) และจงหลางเจียง (中郎將) ต่อมาได้เป็นเจ้าเมือง (太守 ไท่โฉ่ว) ของเมืองบุเหลง (武陵郡 อู่หลิงจฺวิ้น ปัจจุบันอยู่บริเวณเมืองฉางเต๋อ มณฑลหูหนาน)
หลังจากศึกเซ็กเพ็กใน ค.ศ. 208 ขุนศึกเล่าปี่ได้ส่งทัพโจมตีสี่หัวเมืองทางใต้ของแคว้นเกงจิ๋ว ได้แก่ เตียงสา ฮุยเอี๋ยง เลงเหลง และบุเหลง ในบันทึกซานฝู่เจฺหว่ลู่จู้ (三輔決錄注) ระบุว่ากิมสวนถูกสังหารในการรบ และเมืองบุเหลงถูกยึดเป็นส่วนหนึ่งในอาณาเขตของเล่าปี่ แต่ในจดหมายเหตุสามก๊กบันทึกว่าเจ้าเมืองของทั้งสี่หัวเมืองรวมถึงกิมสวนได้ยอมสวามิภักดิ์ต่อเล่าปี่
ครอบครัว

กิมสวนมีบุตรชายชื่อ กิมหัน (金禕 จินอี) มีนามรองว่า เต๋ออี (德禕) ในปี ค.ศ. 218 กิมหันเข้าร่วมกับเกียดเป๋ง (吉本 จี๋เปิ่น) เกงจี (耿紀 เกิ่งจี้) อุยหลง (韋晃 เหวย์หฺว่าง) และพรรคพวกคนอื่น ๆ ก่อกบฏขึ้นที่เมืองฮูโต๋ (許 สฺวี่ ปัจจุบันคือเมืองสฺวี่ชาง มณฑลเหอหนาน) หวังโค่นล้มอำนาจของขุนศึกโจโฉ และสามารถทำร้ายอองปิด (王必 หวังปี้) ได้รับบาดเจ็บสาหัส แต่ท้ายที่สุดกบฏก็ถูกอองปิดและขุนพลเหยียนควัง (嚴匡) ปราบปรามราบคาบ ผู้ร่วมก่อการทั้งหมดรวมถึงกิมหันถูกจับและนำตัวไปประหารชีวิต
ในวรรณกรรมสามก๊ก

กิมสวนปรากฏเป็นตัวละครในนิยายอิงประวัติศาสตร์เรื่องสามก๊ก ตอนที่ 53 ตรงกับใน สามก๊ก ฉบับเจ้าพระยาพระคลัง (หน) ตอนที่ 44 โดยเป็นเจ้าเมืองบุเหลง
หลังจากศึกเซ็กเพ็ก เล่าปี่คิดจะขยายอาณาเขต จึงให้ขุนพลของตนยกทัพไปตีหัวเมืองใหญ่ในแคว้นเกงจิ๋ว โดยให้เตียวหุยไปตีแคว้นบุเหลง เมื่อกิมสวนรู้ข่าวจึงปรึกษากับที่ปรึกษาและขุนพลของตนว่าจะไปรบกับเตียวหุย แต่ขงจีคัดค้านและแนะนำให้กิมสวนสวามิภักดิ์ต่อเล่าปี่ กิมสวนโกรธจึงให้ทหารนำตัวไปประหาร แต่ขุนนางทั้งหลายร้องขอชีวิตให้ขงจี กิมสวนจึงให้ไว้ชีวิต แล้วนำทัพประจันหน้ากับเตียวหุย เตียวหุยได้ตะโกนเสียงดังก้อง จนทหารกิมสวนตกใจกลัวถอยทัพกลับ เมื่อมาถึงหน้าประตูเมือง กิมสวนร้องเรียกให้ทหารเปิดประตูเมือง ขงจีจึงได้บอกกิมสวนจากบนเชิงเทินว่า ได้ยึดเมืองนี้แล้ว แล้วตนจะสวามิภักดิ์ต่อเล่าปี่ แล้วก็ยิงเกาทัณฑ์ถูกหน้าผากของกิมสวนเสียชีวิต แล้วเปิดประตูเมืองยอมสวามิภักดิ์ต่อเล่าปี่ เล่าปี่แต่งตั้งให้ขงจีเป็นเจ้าเมืองบุเหลงแทนกิมสวน
ดูเพิ่ม

สามก๊ก
ยุคสามก๊ก
รายชื่อบุคคลในยุคสามก๊ก
| ด ค กบุคคลสำคัญในยุคสิ้นราชวงศ์ฮั่น (ค> ศ. 189-220) |
| --- | --- |
จักรพรรดิ:  จักรพรรดิฮั่นหลิง (พระเจ้าเลนเต้)  จักรพรรดิฮั่นเซ่า (หองจูเปียน)  จักรพรรดิฮั่นเซี่ยน (พระเจ้าเหี้ยนเต้/หองจูเหียบ) 
พระมเหสีและพระสนม:  พระนางตังไทฮอ  พระนางโฮเฮา  พระสนมอองบีหยิน  พระสนมถัง  พระนางฮกเฮา  พระสนมตังกุยฮุย  พระนางโจเฮา 
ผู้สำเร็จราชการ:  โฮจิ๋น  ตั๋งโต๊ะ  อ้องอุ้น  ลิฉุย  กุยกี  โจโฉ  โจผี 
ขุนศึก:  กองซุนก๋ง  กองซุนของ  กองซุนจ้าน  กองซุนตู้  กิมสวน  โกกัน  ขงมอ  ขงหยง  เค้าก๋อง  เงียมแปะฮอ  จางหอง  ฉกหยง  ชื่อเซี่ย  ซุนกวน  ซุนเกี๋ยน  ซุนเซ็ก  เต๊งหงวน  เตียวก๊ก  เตียวสิ้ว  เตียวหอม  เตียวฬ่อ  เตียวเอี๋ยง  เตียวเอี๋ยน  โตเกี๋ยม  เปาสิ้น  เปียนจาง  ม้าเฉียว  ม้าเท้ง  ลิโป้  เล่ากี๋  เล่าจ๋อง  เล่าเจี้ยง  เล่าเตา  เล่าปี่  เล่าเปียว  เล่าเอี๋ยน  หลิวสฺวิน  เล่าหงี  เล่าอิ้ว  หันซุย  อ้วนซง  อ้วนถำ  อ้วนสุด  อ้วนเสี้ยว  อ้วนอุ๋ย  อ้วนฮี  อองของ  อองลอง  เอียวฉิว  ฮันเหียน  ฮันฮก 
ขุนนางฝ่ายพลเรือน:  กองซุนอวด  กันหยง  กากุ๋ย  กาเซี่ยง  กัวเต๋า  กุยแก  เก๊งเหลียง  เก๊งอวด  เกียวก๊กโล  โกกัน  เขาเฉียว  เขาฮิว  งอสิด  จงฮิว  จิวยี่  จูกัดกิ๋น  จูกัดเหลียง (ขงเบ้ง)  จูฮี  โจโก๋  ชีสิว  ชีซี  ซัวหยง  ซินเป๋ง  ซินผี  ซุนเขียน  ซุนฮก  ซุนฮิว  ซุยตำ  ตังสิน  ตันก๋ง  เต๊งไก๋  เตียนห้อง  เตียวกั๋ง  เตียวเจียว  เตียวเมา  เตียวสง  เตียวอุ๋น  เตียวเหียน  เทียหยก  บังทอง  บิต๊ก  บิฮอง  มอกาย  ม้าเลี้ยง  ลกซุน  ลิยู  ลิห้อม  ลู่คัง  เล่าจ๋อง  เล่าต้าย  เล่าฮก  โลซก  โลติด  สิมโพย  สุมาหลัง  สุมาหอง  สุมาจุ้น  สุมาอี้  หวดเจ้ง  อ๋องก้าย  อ้วนอิ๋น  อ้วนอุ๋ย  อองสิ้ว  อองซัน  อุยของ  เอียวสิ้ว  ฮองกี๋  ฮัวหิม  แฮหัวอัน 
ขุนนางฝ่ายทหาร:  กวนเป๋ง  กวนอู  กิเหลง  กำเหลง  กุยห้วย  เกียงขิม  โกซุ่น  โกลำ  เคาทู  ชัวมอ  งอเก๋ง  งออี้  งอหลัน  งักจิ้น  งันเหลียง  งิวขิ้ม  งิวฮู  งุยซก  เงียมหงัน  เงียมอี๋  จงป้า  จิวท่าย  จิวซุน  จิวอิ๋น  เจียวขิม  จูล่ง  จูตี  จูหวน  จูเหลง  จูเหียน  โจจิ๋น  โจเจียง  โจซุน  โจป้า  โจเมา  โจเสง  โจหยิน  โจหอง  โจฮิว  ชีเซ่ง  ซงเหียน  ซิหลง  ซีเอ๋ง  ซุนเกียว  ซุนเจ้ง  ซุนเซียง  ซุนเปิน  ซุนฟู่  โซหุย  ตังสิด  ตันเซ็ก  ตันบู  เตงฮอง  เตียนอุย  เตียวคับ  เตียวเจ  เตียวเลี้ยว  เตียวหยิม  เตียวหุย  เตียวอุ๋น  เตียวโอย  เทียเภา  ไทสูจู้  บังเต๊ก  บุนทิว  บุนเพ่ง  เบ้งตัด  เปาจิด  เปาสูหยิน  พัวเจี้ยง  ม้าต๋ง  ม้าเทียด  ม้าฮิว  ลิซก  ลิเงียม  ลิเตียน  ลิกอง  ลิบอง  ลิบ้อง  ลิต้าย  ลิอุยหอง  ลีถอง  เล่งโฉ  เล่งทอง  เล่ากี๋  เล่าชุน  เล่าผวน  เล่าเพ็ก  เล่าฮอง  เลียงหิน  เลียวฮัว  วัวเหลง  หมันทอง  หวนเตียว  หลันเป้ง  หองจอ  หันเซียม  อองเป๋ง  อ่องหอง  อิกิ๋ม  อิเขง  อินเล้  อุยก๋วน  อุยกาย  อุยเอี๋ยน  เอียวฮอง  ฮองตง  ฮองฮูสง  ฮันต๋ง  ฮันโฮ  ฮัวหยง  เฮาเฉีย  เฮาเสง  แฮหัวตุ้น  แฮหัวเอี๋ยน 
สตรีสำคัญ:  กำฮูหยิน  งอฮูหยิน  จาง ชุนหัว  ชัวฮูหยิน  ซัวเอี๋ยม  ซินเหียนเอ๋ง  ซุนฮูหยิน  ไต้เกี้ยว  บิฮูหยิน  เปียนสี  ปู้ฮูหยิน  ลิหลิงฉี  เสียวเกี้ยว  หวังอี้  อุ๋ยซี  เอียนสี 
บุคคลสำคัญอื่น ๆ:  กวนลอ  เกียดเป๋ง  เกียนสิด  จางจ้งจิ่ง  เจียวก้าน  โจงั่ง  โจจู๋  โจฉอง  โจหิม  โจสิด  ชิวลี่จฺวี  ซุนของ  เตียนติ๋ว  ปื่งเหยฺวียน  เป๊กตุ้น  ยีเอ๋ง  สิบขันที  สุมาเต๊กโช  หลิวเป้า  อิเกียด  อุยสิง่าน  ฮัวโต๋
อวัช รัตนปิณฑะ

| อวัช รัตนปิณฑะ |
| --- | --- |
อวัชในรายการ Game of teens
สารนิเทศภูมิหลัง
เกิด: 8 กุมภาพันธ์ พ.ศ. 2539 (29 ปี)
ศิษย์เก่า: คณะรัฐศาสตร์ จุฬาลงกรณ์มหาวิทยาลัย
อาชีพ: นักแสดง, นักร้อง, นักเคลื่อนไหว
ปีที่แสดง: 2556–ปัจจุบัน
ผลงานเด่น: โอ๊ค – ฮอร์โมนส์ วัยว้าวุ่น (2557)
สังกัด: จีทีเอช (2550–2558) จีดีเอช ห้าห้าเก้า (2559–ปัจจุบัน) วอทเดอะดัก (2561–ปัจจุบัน)
ชมรมวิจารณ์บันเทิง: นักแสดงนำชายยอดเยี่ยม ประเภทภาพยนตร์ พ.ศ. 2566 - Doi Boy
คมชัดลึก: นักแสดงนำชายยอดเยี่ยม ประเภทภาพยนตร์ พ.ศ. 2566 - Doi Boy
อวัช รัตนปิณฑะ (เกิด 8 กุมภาพันธ์ พ.ศ. 2539) ชื่อเล่น อัด เป็นนักแสดง, นักร้องชาย และนักเคลื่อนไหวชาวไทย เป็นที่รู้จักกันจากบท โอ๊ค ในซีรีส์ ฮอร์โมนส์ วัยว้าวุ่น และซีรีส์ เพื่อนเฮี้ยน..โรงเรียนหลอน ตอน คราบ และเป็นที่รู้จักในอีกบทบาทฐานะ นักร้องนำวง mints ดูโอ้คู่กับต้นหน ตันติเวชกุล
ประวัติ

อวัชสำเร็จการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร และระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย
จุดยืนทางการเมือง

อวัชประกาศว่าเขาสนับสนุนการประท้วงในประเทศไทย พ.ศ. 2563–2564 และเรียกร้องให้บุคคลในวงการบันเทิงออกมาแสดงความคิดเห็นทางการเมือง โดยตัวเขาเองได้แสดงออกและความต้องการต่อการเปลี่ยนแปลงในสังคมและประเทศ     โดยเขายังได้แสดงการสนับสนุน พิธา ลิ้มเจริญรัตน์ หลังจากที่พิธาถูกสั่งหยุดปฏิบัติหน้าที่
ผลงาน > ละคร/ซีรีส์/ซิทคอม

| 0 | 1 | 2 | 3 | 4 |
| --- | --- | --- | --- | --- |

| ปี พ.ศ. | เรื่อง | รับบทเป็น | ออกอากาศ | หมายเหตุ |
| พ.ศ. 2556 | ฮอร์โมนส์ วัยว้าวุ่น | อวัช (โอ๊ค) | ช่องวัน | บทสมทบ |
| พ.ศ. 2557 | ฮอร์โมนส์ วัยว้าวุ่น ซีซั่น 2 | อวัช (โอ๊ค) | จีเอ็มเอ็ม แชนแนล | บทสมทบ |
| พ.ศ. 2558 | เพื่อนเฮี้ยน..โรงเรียนหลอน | แจ๊ค | จีเอ็มเอ็ม 25 | ตอน คราบ |
| พ.ศ. 2558 | น้ำตากามเทพ | หมอญี่ปุ่น (เพื่อนทาเคชิ) | จีเอ็มเอ็ม 25 | รับเชิญ |
| พ.ศ. 2559 | I Hate You, I Love You | อ๊อฟ | ไลน์ทีวี/จีเอ็มเอ็ม 25 | รับเชิญ |
| พ.ศ. 2560 | โปรเจกต์ เอส เดอะซีรีส์ ตอน Spike! (วอลเลย์บอล) | เล้ง | จีเอ็มเอ็ม 25 |  |
| พ.ศ. 2560 | บางรักซอย 9/1 | กิตติ(แบงค์) | ช่องวัน 31 |  |
| พ.ศ. 2561 | เด็กใหม่ Girl from Nowhere | โก้ | จีเอ็มเอ็ม 25 |  |
| พ.ศ. 2562 | พรุ่งนี้จะไม่มีแม่แล้ว | สิง | ไลน์ทีวี |  |
| พ.ศ. 2563 | Cat Radio TV | ปัน | ช่อง 3 เอชดี |  |
| พ.ศ. 2563 | ฉลาดเกมส์โกง | เพื่อนของพัฒน์ | ช่องวัน 31 | รับเชิญ |
| พ.ศ. 2565 | Cat Radio TV Season 2 | ปัน | ช่อง 3 เอชดี |  |
| พ.ศ. 2567 | ดอกเตอร์ไคลแมกซ์ ปุจฉาพาเสียว | แสงจันทร์ | เน็ตฟลิกซ์ | รับเชิญ |
ผลงาน > ภาพยนตร์

พ.ศ. 2555 ทางแยกวัดใจ
พ.ศ. 2555 เค้าเรียกผมว่าความรัก
พ.ศ. 2556 Mary is happy , Mary is happy
พ.ศ. 2566 ดอยบอย (DOI BOY) รับบท ศร/หนึ่ง
พ.ศ. 2567  เทอม 3 (Haunted Universities 3) รับบท ซัน
พ.ศ 2567 ชพ.๑ สมรภูมิคืนชีพ รับบท หมอก
ผลงาน > ภาพยนตร์สั้น

พ.ศ. 2564 #HATETAG
ผลงาน > มิวสิกวิดีโอ

| 0 | 1 | 2 |
| --- | --- | --- |

| ปี | เพลง | ศิลปิน |
| พ.ศ. 2556 | แตกต่างเหมือนกัน | เก็ตสึโนวา |
| พ.ศ. 2557 | อาบน้ำร้อน | บิ๊กแอส |
| พ.ศ. 2557 | หนังสือรุ่น | COCKTAIL |
| พ.ศ. 2560 | สักวินาที | อภิวัชร์ เอื้อถาวรสุข |
| พ.ศ. 2560 | เสียเวลาว่ะ | electric.neon.lamp |
| พ.ศ. 2560 | ส่งมือ | Lomosonic |
ผลงาน > รายการ

Frozen hormones ทริปว้าวุ่น 0 องศา
ตื่นไปธรรม EP.37
Hang over Thailand 2016
ผลงาน > คอนเสิร์ต

Hormones Night Live ว้าวุ่น วันยันค่ำ (2556)
Hormones Prom Night (2557)
STAR THEQUE GTH 11 ปีแสงคอนเสิร์ต (2558)
แหล่งข้อมูลอื่น

อวัช รัตนปิณฑะ ที่เอกซ์ (ทวิตเตอร์)
อวัช รัตนปิณฑะ ที่อินสตาแกรม
| ด ค กรางวัลชมรมวิจารณ์บันเทิง สาขานักแสดงนำชายยอดเยี่ยม |
| --- | --- |
2533–2540:  พงษ์พัฒน์ วชิรบรรจง (2533)  ฉัตรชัย เปล่งพานิช (2534)  นฤเบศร์ จินปิ่นเพชร (2535)  สรพงศ์ ชาตรี (2536)  รุจน์ รณภพ (2537)  สัญญา คุณากร (2540) 
2541–2551:  เรย์ แมคโดนัลด์ (2541)  ศรราม เทพพิทักษ์ (2542)  ปวริศร์ มงคลพิสิฐ (2543)  ศุภกรณ์ กิจสุวรรณ (2544)  นพดล ดวงพร (2545)  ทาดาโนบุ อาซาโนะ (2546)  ปิติศักดิ์ เยาวนานนท์ (2547)  ฉัตรชัย เปล่งพานิช (2548)  กฤษดา สุโกศล แคลปป์ (2549)  อัครา อมาตยกุล (2550)  อนันดา เอเวอร์ริ่งแฮม (2551) 
2552–2562:  ปรเมศร์ น้อยอ่ำ (2552)  อนันดา เอเวอร์ริ่งแฮม (2553)  นพชัย ชัยนาม (2554)  เดวิด อัศวนนท์ (2555)  อภิชัย ตระกูลเผด็จไกร (2555)  ณเดชน์ คูกิมิยะ (2556)  จิรายุ ละอองมณี (2557)  ซันนี่ สุวรรณเมธานนท์ (2558)  เอกชัย ศรีวิชัย (2559)  ชานน สันตินธรกุล (2560)  ศุกลวัฒน์ คณารศ (2561)  ศดานนท์ ดุรงคเวโรจน์ (2562) 
2563–2573:  มาริโอ้ เมาเร่อ (2563)  อิชณน์กร พึ่งเกียรติรัศมี (2564)  ณัฐรัตน์ นพรัตยาภรณ์ (2565)  อวัช รัตนปิณฑะ (2566)
ศิลปะทวารวดี

พระพุทธรูปปางแสดงธรรมที่พระปฐมเจดีย์
อาณาจักรทวารวดี (พุทธศตวรรษที่ 11-16) เป็นของชนชาติมอญ มีศูนย์กลางอยู่บริเวณจังหวัดนครปฐม จังหวัดราชบุรี อำเภออู่ทอง และกินพื้นที่ไปจนถึงภาคตะวันออก และภาคตะวันออกเฉียงหนือ แถบจังหวัดบุรีรัมย์ จังหวัดปราจีนบุรี และขึ้นไปถึงทางเหนือ จังหวัดลำพูน จังหวัดเชียงใหม่ รวมถึงในภาคใต้เช่น จังหวัดสุราษฎร์ธานีและจังหวัดปัตตานี เป็นต้น
จิตรกรรม

ไม่เหลืออะไรปรากฏเป็นหลักฐานทางด้านจิตรกรรม ชำรุดเสียหายไปหมดแล้ว เพราะงานจิตรกรรมเขียนด้วยวัสดุที่ไม่คงทนและถูกแดดถูกฝนจึงสูญหายไป
ประติมากรรม > เทวรูป

เป็นประติมากรรมศาสนาพราหมณ์หรือฮินดู อยู่ร่วมสมัยกับทวารวดีตอนต้นและตอนปลาย ในราวพุทธศตวรรษที่ 11-13 ที่เมืองศรีมโหสถและเมืองศรีเทพ และพบอยู่ร่วมกับศรีวิชัยและทวารวดีที่ภาคใต้ของประเทศไทย มักจะทำเป็นรูปพระนารายณ์
ลักษณะพระพักตร์จะไม่เหมือนพระพุทธรูปแบบทวารวดี จะมีลักษณะคล้ายกับอินเดีย ตัวอย่างเช่น พระนารายณ์ที่ไชยาแสดงลักษณะอิทธิพลศิลปะอินเดียแบบมทุราและอมราวดี(พุทธศตวรรษที่ 6-9) รวมทั้งที่พบที่นครศรีธรรมราช ซึ่งถือสังข์ด้วยพระหัตถ์ซ้ายด้านล่าง ผ้านุ่งและผ้าคาดที่พบที่ภาคใต้และที่เมืองศรีมโหสถ จะมีผ้าคาดเฉียงเหมือนศิลปะอินเดียหลังคุปตะ (ปัลลวะ) ในราวพุทธศตวรรษที่ 12 ส่วนเทวรูปรุ่นเก่าที่อำเภอศรีเทพจะมีอายุใกล้เคียงกัน  และที่ศรีเทพนอกจากที่จะพบรูปพระนารายณ์แล้วยังพบรูปพระกฤษณะและพระนารายณ์ด้วย
ลักษณะของเทวรูปกลุ่มนี้ไม่เหมือนกับที่พบในเขมรเนื่องจากทำรูปลอยตัวอย่างแท้จริง ไม่ทำแผ่นหินมารับกับพระหัตถ์คู่บน แต่ยังไม่มีการนำเอากลุ่มเทวรูปนี้เข้าไปไว้ในศิลปะทวารวดี จึงเพียงมีแต่สมมุติฐานว่าเทวรูปกลุ่มนี้น่าจะเป็นทวารวดีที่เป็นพราหมณ์ การเข้ามาของเทวรูปนี่มีข้อคิดเห็นแตกไปเป็น 2 ทางคือ เป็นศิลปะอินเดียที่นำเข้าที่พร้อมกับการติดต่อค้าขาย หรือเป็นศิลปะแบบอินเดียที่ทำขึ้นในท้องถิ่น และมีการพัฒนาการภายใต้อิทธิพลศิลปะพื้นเมืองแบบทวารวดีและศรีวิชัย
ประติมากรรม > พระพุทธรูป

ลักษณะสำคัญของพระพุทธรูปสมัยทวาราวดี แบ่งออกเป็น 3 ยุค คือ
มีลักษณะของอินเดียแบบคุปตะและหลังคุปตะ บางครั้งก็มีอิทธิพลของอมราวดีอยู่ด้วย ลักษณะวงพักตร์แบบอินเดีย ไม่มีรัศมี จีวรเรียบเหมือนจีวรเปียก พระพุทธรูปนั่งจะขัดสมาธิหลวม ๆ แบบอมราวดี มีอายุในราวพุทธศตวรรษที่ 12
พัฒนาขึ้นจากแบบแรก โดยมีอิทธิพลพื้นเมืองผสมมากขึ้น พระขนงต่อกันเป็นรูปปีกกา พระเกตุมาลาเป็นต่อมนูนใหญ่ บางทีมีรัศมีบัวตูมเหนือเกตุมาลา และสั้น พระพักตร์แบนกว้าง พระเนตรโปน พระหนุ (คาง) ป้าน พระนลาฏ (หน้าผาก) แคบ พระนาสิกป้านใหญ่แบน พระโอษฐ์หนา พระหัตถ์และพระบาทใหญ่ ยังคงขัดสมาธิหลวม ๆ แบบอมราวดี มีอายุอยู่ในราวพุทธศตวรรษ ที่ 13-15
พระพุทธรูปในช่วงนี้ได้รับอิทธิพลศิลปะเขมร เนื่องจากเขมรเริ่มมีอิทธิพลมากขึ้นในสมัยเมืองพระนคร ประมาณพุทธศตวรรษที่ 15 ในระยะนี้จึงมีอิทธิพลเขมรแบบบาปวนในประเทศไทยเรียกว่าศิลปะลพบุรีปะปน เช่น พระพักตร์เป็นรูปสี่เหลี่ยม มีลักยิ้ม นั่งขัดสมาธิราบ เป็นต้น นอกจากพระพุทธรูปแล้วยังพบสัญลักษณ์ของพระพุทธเจ้า ซึ่งแสดงการสืบทอดแนวคิดทางศิลปะอินเดียโบราณก่อนหน้าที่จะทำรูปเคารพเป็นรูปมนุษย์ภายใต้อิทธิพลศิลปะกรีก
สถาปัตยกรรม

สถาปัตยกรรมทวารวดีส่วนใหญ่แสดงให้เห็นว่าสร้างขึ้นในพุทธศาสนานิกายเถรวาท สถาปัตยกรรมแบบทวาราวดีมักก่ออิฐและใช้สอดิน เช่น วัดพระเมรุและเจดีย์จุลปะโทน จังหวัดนครปฐม บางแห่งมีการใช้ศิลาแลงบ้าง เช่น ก่อสร้างบริเวณฐานสถูป การก่อสร้างเจดีย์ในสมัยทวารวดีพบทั้งเจดีย์ฐานสี่เหลี่ยม เจดีย์ทรงระฆังคว่ำมียอดแหลมอยู่ด้านบน
เครื่องมือเครื่องใช้

เครื่องมือเครื่องใช้ที่พบในแหล่งทวารวดีทั่วไปมักจะเป็นเครื่องมือเครื่องใช้ในชีวิตประจำวัน เช่น เศษภาชนะดินเผา เนื้อดินมักทำเป็นภาชนะปากบาน ภาชนะทรงหม้อตาล เศษภาชนะเคลือบ มีทั้งที่เป็นเครื่องเคลือบจีนในสมัยราชวงศ์ถังถึงสมัยราชวงศ์หยวน เครื่องเคลือบจากเตาในเขตจังหวัดบุรีรัมย์ เครื่องเคลือบเปอร์เซีย เครื่องใช้อื่น ๆ ก็มีพบ เช่น กุณฑีดินเผา กาดินเผา ตะคันดินเผา กระสุนดินเผา ที่ประทับตราดินเผา ตุ๊กตาดินเผา ฯลฯ นอกจากเครื่องปั้นดินเผาแล้ว ยังพบเครื่องใช้สำริด ทั้งเป็นเครื่องใช้ทั่วไปกับที่เป็นของของสูง หรือของที่ใช้ในพีธีกรรม เช่นคันฉ่อง เครื่องประกอบราชยานคานหาม และเครื่องใช้ทำจากเหล็ก นอกจากเครื่องใช้แล้วยังพบเครื่องประดับทำจากหิน แก้ว ดินเผา สำริด ทองคำ ได้แก่ ลูกปัด แหวนตุ้มหู กำไล ฯลฯ
ภาพ

แผ่นทองพระยืน
พระกฤษณะ
ประติมากรรมศีรษะชาย
เทวรูป
ประพุทธรูปสัมฤทธิ์
แหล่งข้อมูลอื่น

หอมรดกไทย-พระพุทธรูปสมัยทวาราวดี เก็บถาวร 2009-08-14 ที่ เวย์แบ็กแมชชีน
พุทธสถาปัตยกรรม ทวาราวดี เมืองโบราณบ้านคูบัว[ลิงก์เสีย]
การดูหมิ่นอัลกุรอาน

ราสมุส พาลูดันเผาอัลกุรอานฉบับแปล
"การดูหมิ่นอัลกุรอาน" (อังกฤษ: Quran desecration) เป็นการปฏิบัติต่ออัลกุรอานในรูปแบบที่อาจถือเป็นการดูหมิ่น
ในกฎหมายอิสลาม ผู้ศรัทธาต้องไม่ทำลายอัลกุรอานและมีข้อบังคับให้ทำวุฎูอ์ (ทำน้ำละหมาด) ก่อนที่จะจับอัลกุรอาน ในทางกลับกัน การจงใจทำให้สกปรกหรือทำลายอัลกุรอานนั้น ชาวมุสลิมจะถือว่าเป็นการดูหมิ่นศาสนา จนถึงขั้นเป็นจุดถกเถียงกันว่าควรให้ผู้มิใช่มุสลิมปฏิบัติตามกฎหมายอิสลามหรือไม่ และหัวข้อละเอียดอ่อนในความสัมพันธ์ระหว่างประเทศว่าควรจัดการอย่างไรเมื่อมุสลิมเรียกร้องให้ผู้ไม่ศรัทธาปฏิบัติตามหลักคำสอนของอัลกุรอาน
การกำจัดสำเนาอัลกุรอานเป็นสิ่งที่น่ากังวลสำหรับชาวมุสลิม เพราะในกุรอานไม่ได้บอกว่าให้กำจัดกุรอานที่เสียหายอย่างไร โดยแต่ละพื้นที่มีวิธีกำจัดอัลกุรอานที่เสียไม่เหมือนกัน ไมเคิล คุก นักประวัติศาสตร์อิสลาม ได้กล่าวว่ากุรอานควรเก็บในถุงผ้าแล้วฝังไว้ในที่ที่ไม่ถูกเหยียบย่ำ หรือที่ที่ "ปลอดภัย" จากสิ่งสกปรก การเผาเมื่อกระทำอย่างมีเกียรติก็ถือว่ายอมรับได้เช่นกัน: เช่น ในประเทศซาอุดีอาระเบียมีการทำลายอัลกุรอานที่ไม่ได้มาตรฐานของรัฐด้วยการเผา เพื่อหลีกเลี่ยงการทำให้หน้ากระดาษเปื้อน
การดูหมิ่นสำเนาคัมภีร์อัลกุรอานโดยเจตนาจะส่งผลให้ต้องโทษจำคุกในบางประเทศ และอาจถึงขั้นประหารชีวิตในอัฟกานิสถาน, อิหร่าน, ซาอุดีอาระเบีย และโซมาเลีย หรือถึงขั้นจำคุกตลอดชีวิตในปากีสถาน ตามกฎหมายข้อที่ 295-B ในประมวลกฎหมายอาญาของปากีสถาน
ดูเพิ่ม

การดูหมิ่นธง
แหล่งข้อมูลอื่น

Afghan protest over 'burnt Koran', BBC, 25 October 2009.
ตัวแปรสัญญาณ

ตัวแปรสัญญาณ (อังกฤษ: Transducer) เป็นอุปกรณ์ไฟฟ้าที่แปลงรูปแบบพลังงานในรูปแบบหนึ่งให้กลายเป็นเป็นพลังงานในอีกรูปแบบหนึ่ง  โดยทั่วไป ตัวแปรสัญญาณจะแปลงสัญญาณในรูปแบบพลังงานหนึ่ง ให้กลายไปสัญญาณในอีกรูปแบบ ตัวแปรสัญญาณสามารถแปลงพลังงานได้กลายรูปแบบ เช่น พลังงานไฟฟ้า, เครื่องกล, แม่เหล็กไฟฟ้า (รวมทั้งแสง), พลังงานเคมี, พลังงานเสียง และ พลังงานความร้อน ตัวแปรสัญญาณปกติจะหมายถึง เซ็นเซอร์ หรือ เครื่องตรวจจับ อันมีการใช้กันอย่างแพร่หลายในเครื่องมือวัดต่าง ๆ
เซ็นเซอร์จะใช้ในการตรวจสอบพารามิเตอร์ในรูปแบบหนึ่ง และรายงานในอีกรูปแบบหนึ่งของพลังงาน ซึ่งมักจะเป็นสัญญาณไฟฟ้า ตัวอย่างเช่น เซ็นเซอร์ความดันอาจตรวจจับความดัน (รูปแบบเชิงกลของพลังงาน) และแปลงเป็นกระแสไฟฟ้าสำหรับจอแสดงผลที่เครื่องวัดระยะไกล ตัวแปรสัญญาณมักมีการใช้งานในระบบอัตโนมัติ การวัด และ ระบบควบคุม ที่สัญญาณไฟฟ้าจะถูกแปลงให้เป็นรูปแบบทางกายภาพอื่น เช่น พลังงาน แรง ทอร์ก แสง การเคลื่อนที่ ฯลฯ กระบวนการนี้มีชื่อเรียกว่า การแปรสัญญาณ (Transduction)
ตัวกระตุ้น (Actuator) คือ ตัวแปรสัญญาณ (Transducer) รูปแบบหนึ่ง, ตัวกระตุ้นจะรับพลังงานไฟฟ้าและเปลี่ยนเป็นการเคลื่อนไหว เช่น มอเตอร์ไฟฟ้า และ ลำโพง อุปกรณ์สองอย่างนี้แปลงพลังงานไฟฟ้าให้เป็นการเคลื่อนไหว